Бистр
Бистр (французча  bistre) – 1. Саргыч түстүү, тунук, күрөң, жыгачтын көөсүндө атайын даярдалган сүрөт тартуучу материал. Б. мурунку сүрөтчүлөрдүн сүрөт тартуудагы сүйүктүү каражаты болгон. XVIII кылымдын аягында Б. сепияга жана тушка ордун бошоткон. Азыркы учурда Б. өз алдынча материал катары пайдаланылбайт. 2. Кыл калем же канат менен тартылган сүрөттү түшүндүргөн сүрөт тартуу техникасы.

Колдонулган адабияттар
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004

Кыргыз сүрөт исскуствосу